Noen vifter kommer med fjernkontroll. Noen har til og med ulike former for trådløs teknologi innebygd for å kunne snakke med en app i telefonen din og dermed fungere som en fjernkontroll.
Dette er teknologi som må bygges inn fra starten, så du kan ikke kjøpe en ekstra fjernkontroll for å styre en vifte som ikke støtter dette.
Fjernkontrollen i seg selv er stort sett en luksusdetalj. Å endre hastigheten eller slå på viften uten å måtte reise seg er praktisk, men ikke et must. I de fleste tilfeller er det nøyaktig de samme funksjonene på fjernkontrollen som på selve viften.
Forskjellen med en app-styrt vifte er imidlertid at den ofte har flere funksjoner enn det man ser på selve viften. I en app kan du enkelt styre viften, men også legge inn mer avanserte tidsplaner for når den skal gå, og med hvilken hastighet. Du kan for eksempel ha den av mens du ikke er hjemme, skrudd på middels effekt mens du er hjemme og i stillemodus om natten.